EU-forordningen om kunstig intelligens

**EU-forordningen om kunstig intelligens**, også kalt **KI-loven** eller **AI-loven**, er en forordning om kunstig intelligens i EU. Forordningen ble foreslått av Europakommisjonen 21. april 2021, og trådte i kraft i august 2024. Den har som mål å innføre et felles regelverk og en juridisk regelverk for kunstig intelligens.

Forordningen ble godkjent av Europaparlamentet i mars 2024. Den ble vedtatt 21. mai 2024. Den norske regjeringa vil innføre den i Norge også.

Forordningen omfatter en bred definisjon av kunstig intelligens (KI), i et bredt spekter av sektorer. Et viktig unntak er AI-systemer som brukes utelukkende til militære formål, nasjonale sikkerhet, forskning og ikke-profesjonelle formål).

AI-loven ble revidert etter at generative AI-systemer, som ChatGPT, ble populære. Dette skyldes at slike modeller har et mye videre anvendelse enn tradisjonelle maskinlæringsmodeller. Mer restriktive regler er planlagt for kraftige generative AI-systemer med potensial for systemiske innvirkninger.

## Risikokategorier
Systemer basert på kunstig intelligens vil bli klassifisert i én av følgende kategorier:

* Uakseptabel risiko: AI-applikasjoner som faller under denne kategorien er forbudt.  Dette inkluderer AI-applikasjoner som manipulerer menneskelig atferd, de som i sanntid og fra avstand (engelsk: «remote») bruker biometrisk identifikasjon (inkludert ansiktsgjenkjenning) i offentlige rom, og de som brukes til sosial rangering (rangering av mennesker basert på deres personlige egenskaper, sosioøkonomisk status eller atferd).
* Høyrisiko: AI-applikasjoner som utgjør betydelige trusler mot helse, sikkerhet eller personers grunnleggende rettigheter. Gjelder spesielt AI-systemer som brukes i helse, utdanning, rekruttering, kritisk infrastrukturledelse, lovhåndhevelse eller rettferd. De er underlagt forpliktelser om kvalitet, åpenhet, menneskelig tilsyn og sikkerhet. De må evalueres før de blir satt på markedet, samt gjennom hele deres livsløp. Listen over høyrisiko applikasjoner kan utvides uten at det kreves endring av AI-loven.
* Begrenset risiko: disse systemene er underlagt åpenhetsforpliktelser som har som mål å informere brukerne om at de samhandler med et AI-system og gi dem mulighet til å agere på dette. Denne kategorien inkluderer for eksempel AI-applikasjoner som gjør det mulig å generere eller manipulere bilder, lyd eller videoer (som deepfakes). Systemer som er gratis og open-source, hvor parameterene er offentlig tilgjengelige, vil ikke dekkes av reguleringene.
* Minimal risiko: dette inkluderer for eksempel AI-systemer som brukes til videospill eller spamfiltre. De fleste AI-applikasjonene forventes å være i denne kategorien. De er ikke regulert, og medlemsstatene forhindres i å regulere dem videre gjennom maksimal harmonisering. Det er ikke brukt eksisterende nasjonale lover knyttet til utforming eller bruk av slike systemer. Imidlertid er en frivillig oppførselskodeks foreslått.

I nyere tid har det blir lagt til en ny kategori, spesielt for generativ kunstig intelligens:

* Generell AI («GPAI»): denne kategorien ble lagt til i 2023, og inkluderer spesielt grunnmodeller som ChatGPT, som er underlagt krav om åpenhet. AI-systemer med spesielt generiske anvendelsesområder, som anses å kunne utgjøre systemiske risikoer (spesielt de som er trent med en beregningsevne på mer enn 1025 FLOPS), må også gjennomgå en grundig evalueringsprosess.

## Tidsplan
* I februar 2020 publiserte EU-kommisjonen «White Paper on Artificial Intelligence – A European approach to excellence and trust».
* I oktober 2020 ble det gjennomført en debatt mellom EU-ledere.
* Den 21. april 2021 ble AI-loven offisielt foreslått.
* Den 6. desember 2022 vedtok Det europeiske råd den generelle orienteringen, som gjør det mulig å starte forhandlinger med Europaparlamentet.
* I desember 2023 slo rådet og parlamentet en avtale etter tre dager med «maraton»-samtaler. 

AI-loven vil sannsynligvis ikke tre i kraft før 2025. Den kan tas i bruk gradvis. AI-applikasjoner som anses å ha «uakseptabel risiko» vil sannsynligvis bli forbudt 6 måneder etter innføring, og bestemmelser for «generell AI» vil sannsynligvis bli gjeldende 12 måneder etter innføring. Den fullstendige AI-loven skal være fullt gjeldende 24 måneder etter første trinn trer i kraft.

## Se også
* Kunstig intelligens

## Fotnoter

## Referanser


## Eksterne lenker
*